

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 12.augustā **Nr.516**

 (prot. Nr.33, 18.§)

**Par kompensāciju izmaksu saistībā ar objekta “Smiltenes ielas divlīmeņu pārvada ar pievadiem būvniecība līdz Smilšu un Kauņas ielu krustojumam Daugavpilī” būvniecību un**

**līdzekļu piešķiršanu no pamatbudžeta programmas „Izdevumi neparedzētiem gadījumiem”**

Ņemot vērā projekta “Smiltenes ielas divlīmeņu pārvada ar pievadiem būvniecība līdz Smilšu un Kauņas ielu krustojumam Daugavpilī” īstenošanas rezultātā izbūvēto objektu – Smiltenes ielas divlīmeņu pārvadu ar pievadiem līdz Smilšu un Kauņas ielu krustojumam, Daugavpilī (turpmāk - Objekts), un ar to izbūvi saistītām nekustamo īpašumu Smilšu ielā 1, 1A, 2, 3, 4, 6, 8, Daugavpilī, īpašnieku sūdzībām un iesniegumiem,

pamatojoties uz likuma “Par pašvaldībām” 12.pantu, Administratīvā procesa likuma 92.pantu, rīkojoties nekustamo īpašumu īpašnieku interesēs, ar mērķi novērst īpašnieku interešu aizskārumu (skats pa logu, dzīvokļa insolācija), kas izriet no Satversmes 105.pantā nostiprinātām īpašuma tiesībām,

kā arī nodrošinot Satversmes 92.pantā noteikto cilvēka pamattiesību ievērošanu– nepamatota tiesību aizskāruma gadījumā prasīt atbilstīgu atlīdzinājumu, lai izvērtētu īpašnieku pieprasīto kompensācijas apmēru vai nekustamo īpašumu izpirkšanu,

ņemot vērā sabiedrību ar ierobežotu atbildību "LATIO" (reģistrācijas Nr.41703000843, juridiskā adrese: Elizabetes iela 21A-102, Rīga, LV-1010) (turpmāk – 1.Vērtētājs) sagatavotos nekustamo īpašumu: Smilšu ielā 2 - dz.1, dz.2, dz.1A, Smilšu ielā 3 - dz.3, dz.5, dz.6, dz.8, Smilšu ielā 8 - dz.1, dz.2, dz.3, dz.4, Daugavpilī un nekustamo īpašumu Smilšu ielā 1A, Smilšu ielā 1, Smilšu ielā 4, Smilšu ielā 6, novērtējumus, 2020.gada 12.marta Vērtētāja sagatavoto izziņu Nr.V/20-1114 par tirgus vērtību zudumu,

ņemot vērā sabiedrības ar ierobežotu atbildību “Eiroeksperts” (reģistrācijas Nr. 40003650352, juridiskā adrese Kr.Valdemāra ielā 20-9, Rīgā) (turpmāk – 2.Vērtētājs) novērtējumu, kurš tika veikts pamatojoties uz 2021.gada 11.martā starp 2.Vērtētāju un Daugavpils pilsētas pašvaldību noslēgto līgumu par nekustamo īpašuma vērtēšanu atsavināšanas vajadzībām, un ņemot vērā trokšņu, gaisa piesārņojuma un insolācijas mērījumus. Saskaņā ar līgumu tika novērtēti īpašumi, kuru telpās ir samazinājusies insolācija (izsauļojums) pēc Objekta būvniecības, proti, īpašumi: Smilšu ielā 1A, Smilšu ielā 1-1, Smilšu ielā 1-2, Smilšu 3-6,

kā arī to, ka Vērtētāji konstatēja vairākus faktorus, kas ietekmē tirgus vērtības zudumus: dienas apgaismojuma trūkums, ēkas un telpu noēnojums; ainavas skata traucējums; gaisa piesārņojums no automašīnu izmešiem; trokšņu līmeņa un autotransporta kustības pieaugums. Minētie faktori būtiski iespaido vērtējamo objektu pašreizējo tirgus vērtību. Analizējot nekustamā īpašuma tirgu un apkārtējās vides ietekmi uz to, Vērtētājs ir konstatējis, ka vērtējamo objektu tirgus vērtību zudums ir no 35%-68%,

ņemot vērā Daugavpils pilsētas pašvaldības Pilsētplānošanas un būvniecības departamenta 2020.gada 21.aprīļa izziņu Nr.10-12/328 “Par kompensācijām nekustamo īpašumu īpašniekiem saistībā ar objekta “Smiltenes ielas divlīmeņu pārvads ar pievadiem, būvniecība līdz Smilšu un Kauņas ielu krustojumam Daugavpilī”, būvniecību” un Daugavpils pilsētas pašvaldības Juridiskā departamenta 2021.gada 15.jūlija atzinumu “Par sagatavoto Domes lēmuma projektu “Par kompensāciju izmaksu saistībā ar objekta “Smiltenes ielas divlīmeņu pārvada ar pievadiem būvniecība līdz Smilšu un Kauņas ielu krustojumam Daugavpilī” būvniecību un līdzekļu piešķiršanu no pamatbudžeta programmas „Izdevumi neparedzētiem gadījumiem””, Domes Finanšu komitejas 2021.gada 5.augusta sēdes atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – 1 (I.Šķinčs), **Daugavpils dome nolemj:**

1. Izmaksāt kompensācijas šādiem nekustamo īpašumu īpašniekiem turpmāk norādītajos apmēros:

|  |  |  |
| --- | --- | --- |
| **Adrese** | **Īpašnieka Vārds, Uzvārds** | **Kompensācija EUR** |
| *(adrese)* | *Vārds Uzvārds* (*personas kods*) | 6 700.00 |
| *(adrese)* | *Vārds Uzvārds* (*personas kods*) | 1 500.00 |
| *(adrese)* | *Vārds Uzvārds* (*personas kods*) | 7 300.00 |
| *(adrese)* | *Vārds Uzvārds* (*personas kods*) | 5 800.00 |
| *(adrese)* | *Vārds Uzvārds* (*personas kods*) | 2 000.00 |
| *(adrese)* | *Vārds Uzvārds* (*personas kods*) | 4 300.00 |
| *(adrese)* | *Vārds Uzvārds* (*personas kods*) | 5 400.00 |
| *(adrese)* | *Vārds Uzvārds* (*personas kods*) | 6 200.00 |
| *(adrese)* | *Vārds Uzvārds* (*personas kods*) | 4 600.00 |
| *(adrese)* | *Vārds Uzvārds* (*personas kods*) | 5 200.00 |
| *(adrese)* | *Vārds Uzvārds* (*personas kods*) | 3 000.00 |
| *(adrese)* | *Vārds Uzvārds* (*personas kods*) | 15 000.00 |
| *(adrese)* | *Vārds Uzvārds* (*personas kods*) | 13 200.00 |
| *(adrese)* | *Vārds Uzvārds* (*personas kods*) |  7 700.00 |
| *(adrese)* | *Vārds Uzvārds* (*personas kods*) | 23 800.00 |
| *(adrese)* | *Vārds Uzvārds* (*personas kods*) | 16 200.00 |
| *(adrese)* | *Vārds Uzvārds* (*personas kods*) | 25 500.00 |

1. Piešķirt līdzekļus no pamatbudžeta programmas „Izdevumi neparedzētiem gadījumiem” 79800.00 eiro (septiņdesmit deviņi tūkstoši astoņi simti eiro un 00 centi) apmērā Daugavpils pilsētas pašvaldības pamatbudžeta apakšprogrammai “Nekustamo īpašumu iegāde, nojaukšana, teritoriju attīstība” un apstiprināt ieņēmumu un izdevumu tāmes grozījumus saskaņā ar pielikumu.
2. Lēmuma 1.punktā minētās kompensācijas 153 400.00 (viens simts piecdesmit trīs tūkstoši četri simti eiro un 00 centi) apmērā izmaksāt no pamatbudžeta apakšprogrammas “Nekustamo īpašumu iegāde, nojaukšana, teritoriju attīstība” .
3. Uzdot Daugavpils pilsētas pašvaldības Juridiskajam departamentam sagatavot administratīvos līgumus par tiesiskā strīda izbeigšanu un kompensācijas izmaksu.
4. Pilnvarot Daugavpils pilsētas pašvaldības izpilddirektori Sabīni Šņepsti parakstīt administratīvos līgumus par tiesiskā strīda izbeigšanu un kompensācijas izmaksu ar šī lēmuma 1.punktā minētajiem nekustamo īpašumu īpašniekiem.

Pielikumā: Daugavpils pilsētas domes pamatbudžeta apakšprogrammas” Nekustamo īpašumu

 iegāde, nojaukšana, teritoriju attīstība” ieņēmumu un izdevumu tāmes grozījumi

 2021.gadam.

Domes priekšsēdētājs *( personiskais paraksts)* A.Elksniņš